rejauldu/bengali-wikipedia huggingface dataset:
thumbবাড়িতে বা কোনো তড়িৎ বর্তনীতে তড়িৎ প্রবাহ একটি নির্দিষ্ট মান অতিক্রম করলে উৎপন্ন তাপের ফলে অগ্নিকাণ্ড ঘটতে পারে। এ ধরনের দুর্ঘটনা এড়ানোর জন্য বর্তনীতে নিরাপত্তা ফিউজ ব্যবহার করা হয় এটি  সাধারনত টিন ও সীসার মিশ্রনে প্রস্তুত করা হয়ে থাকে। এর গলনাংক প্রায় ৩০০ ডিগ্রী সেলসিয়াস। এই তার এমনভাবে বেছে নেওয়া হয় যে লাইনের তার সবচেয়ে বেশি যে প্রবাহমাত্রা সহ্য করতে পারে এই তার এর চেয়েও কম প্রবাহ দ্বারা উৎপন্ন তাপে গলে যায়।  আমরা দৈনন্দিন জীবনে যেসব তড়িৎ যন্ত্রপাতি ব্যবহার করি সেগুলোর মধ্য দিয়ে একটি নির্দিষ্ট মাত্রার চেয়ে বেশি তড়িৎ প্রবাহিত হলে তা নষ্ট হয়ে যায় । বাড়ির তড়িৎ বর্তনীতে কোনো কারণে অতিরিক্ত তড়িৎ প্রবাহিত হলে অনেক সময় তার থেকে বাড়িতে আগুন পর্যন্ত লেগে যেতে পারে । এ ধরনের বৈদ্যুতিক দুর্ঘটনা এড়াবার জন্য বর্তনীতে এক ধরনের বিশেষ ব্যবস্থা নেওয়া হয় । এই বিশেষ ব্যবস্থা হলো ফিউজ তার ব্যবহার করা । ফিউজ সাধারণত টিন ও সীসার একটি সংকর ধাতুর তৈরি ছোট সরু তার । এটি একটি চিনামাটির কাঠামোর উপর দিয়ে আটকানো থাকে । তারটি সরু এবং গলনাঙ্ক কম । এর মধ্য দিয়ে একটি নির্দিষ্ট মাত্রার অতিরিক্ত তড়িৎ প্রবাহিত হলে এটি অত্যন্ত উত্তপ্ত হয়ে গলে যায় । ফলে তড়িৎ বর্তনী বিচ্ছিন্ন হয়ে যায় । এভাবে তড়িৎ প্রবাহ বন্ধ করে দিয়ে ফিউজ যন্ত্রপাতিকে রক্ষা করে । বর্তনীতে ফিউজ সিরিজ সংযোগ করতে হয় ।  ফিউজ তারের মান বিভিন্ন হয়ে থাকে । সাধারণত আমরা ৫ অ্যাম্পিয়ার , ১৫ অ্যাম্পিয়ার , ৩০ অ্যাম্পিয়ার এবং ৬০ অ্যাম্পিয়ার ফিউজ তার ব্যবহার করে থাকি । ১০ অ্যাম্পিয়ারের ফিউজ মানে এর মধ্য দিয়ে ১০ অ্যাম্পিয়ারের বেশি বিদ্যুৎ প্রবাহিত হলে এটি গলে যাবে । বিভিন্ন যন্ত্রপাতির জন্য বিভিন্ন মানের ফিউজ ব্যবহার করতে হয় । বাতি , পাখা , টিভি ইত্যাদির জন্য ৫ অ্যাম্পিয়ার ফিউজ এবং ইলেকট্রনিক কেতলি বা ইস্ত্রির জন্য ১৫ অ্যাম্পিয়ার ফিউজ ব্যবহার করতে হয় । বাড়ির মেইন ফিউজ ৩০ বা ৬০ অ্যাম্পিয়ারের হয়ে থাকে ।  ব্যাপারটা আরেকটু বুঝার চেষ্টা করি । টেলিভিশন ৫ অ্যাম্পিয়ারের বেশি বিদ্যুৎ প্রবাহের জন্য পুড়ে যায় । এখন যদি টেলিভিশনের সাথে ৩০ অ্যাম্পিয়ারের ফিউজ লাগাই তাহলে কি হবে ? এ ফিউজ কোনো কাজে আসবে না । ইলেকট্রনিক ক্যাটলির সাথে ৫ অ্যাম্পিয়ার ফিউজ লাগালে কি হবে ? সুইচ অন করলেই ফিউজটি গলে যাবে । কারণ ইলেকট্রিক ৫ অ্যাম্পিয়ারের বেশি বিদ্যুৎ প্রয়োজন হয় । যেখানে যা প্রয়োজন সেখানে তেমন মানের ফিউজ ব্যবহার করতে হবে । প্রয়োজনের তুলনায় বেশি মানের ফিউজ ব্যবহার করলে কোন কাজ দিবে না , অর্থাৎ বৈদ্যুতিক দুর্ঘটনা এড়ানো যাবে না । আবার কম মানের ফিউজ ব্যবহার করলে বারবার ফিউজ তার পুড়ে যেয়ে অসুবিধার সৃষ্টি করবে । কেউ কেউ আবার বাড়িতে ফিউজ পুড়ে গেলে তার লাগাবার সময় দুই তিনটি তার একত্র করে লাগান । এরকম কখনো করা উচিত নয় । কারণ , এতে ফিউজ এর মান বেড়ে যায় । দুইটি ১০ অ্যাম্পিয়ারের ফিউজ তার একত্র করলে ২০ অ্যাম্পিয়ার ফিউজ হয়ে যাবে ।  সূত্র তালিকা  বিষয়শ্রেণী:পদার্থবিজ্ঞান বিষয়শ্রেণী:পদার্থবিজ্ঞানের মৌলিক ধারণা বিষয়শ্রেণী:ইংরেজ উদ্ভাবন বিষয়শ্রেণী:বিস্ফোরক
ফোইবি স্নো (জন্ম ফোইবি অ্যান লাউব ;  জুলাই ১৭, ১৯৫০   – এপ্রিল ২৬, ২০১১)  ছিলেন একজন আমেরিকান মূল ধারার সঙ্গীত গায়িকা-গীতিকার এবং গিটারিস্ট, যিনি ১৯৭৪ এবং ১৯৭৫ সালের হিট গান " পোয়েট্রি ম্যান " এবং "হার্পো'স ব্লুজ" এবং পল সাইমনের " গন অ্যাট লাস্ট "-এ তার অতিথি কণ্ঠের জন্য পরিচিত।  দ্য নিউ ইয়র্ক টাইমস তাকে "নীল রঙের গর্জনে ভরা এবং চারটি অষ্টভের উপর দিয়ে যেতে সক্ষম" হিসেবে বর্ণনা করেছে।  ১৯৮০ এবং ১৯৯০ এর দশকে স্নো অনেক মার্কিন পণ্যের জন্য অসংখ্য বাণিজ্যিক জিঙ্গেল গেয়েছিলেন, যার মধ্যে রয়েছে জেনারেল ফুডস ইন্টারন্যাশনাল কফি, স্যালন সিলেক্টিভস এবং স্টোফারস । ১৯৭০-এর দশকের শেষের দিকে এবং ১৯৮০-এর দশকের গোড়ার দিকে অস্ট্রেলিয়ায় স্নো সাফল্য অর্জন করে এবং সেই দেশের সেরা ১০০টি অ্যালবামের তালিকায় স্থান পায়।    তথ্যসূত্র    বহিঃসংযোগ   বিষয়শ্রেণী:১৯৫০-এ জন্ম বিষয়শ্রেণী:২০১১-এ মৃত্যু বিষয়শ্রেণী:মার্কিন গিটারবাদক বিষয়শ্রেণী:মার্কিন সঙ্গীতশিল্পী বিষয়শ্রেণী:মার্কিন গীতিকার বিষয়শ্রেণী:মার্কিন চলচ্চিত্র অভিনেত্রী বিষয়শ্রেণী:মার্কিন গায়িকা বিষয়শ্রেণী:মার্কিন বৌদ্ধ
ক্লার্ক কিম্বার্লিং একাধারে গণিতবিদ, সঙ্গীতজ্ঞ ও সঙ্গীত রচয়িতা। তিনি ১৯৪২ খ্রীস্টাব্দের ৭ই নভেম্বর যুক্তরাষ্ট্রের ইলিনয় অঙ্গরাজ্যের হিন্সডেল গ্রামে জন্মগ্রহণ করেন। ১৯৭০ খ্রিস্টাব্দ থেকে তিনি ইভান্সওয়াইল বিশ্ববিদ্যালয়ে গণিতের অধ্যাপকরূপে কর্মরত রয়েছেন। তিনি ত্রিভুজের কেন্দ্র, পূর্ণ সংখ্যার অনুক্রম এবং স্তোত্রবিদ্যা নিয়ে গবেষণা কার্য করছেন।  ক্লার্ক কিম্বার্লিং ইলিনয় ইন্সটিটিউট অব টেকনোলজি থেকে স্ক্লার উপপাদ্যের প্রবর্তক  অ্যাইব স্ক্লারের তত্ত্বাবধানে ১৯৭০ খ্রীস্টাব্দে গণিতে পিএইচডি অর্জন করেন।Mathematics Genealogy Project কিম্বার্লিং ১৯৯৪ সাল থেকে ত্রিভুজের কেন্দ্র এবং তাদের গুণাবলি সম্পর্কে একটি তালিকা তৈরি করছেন আজকের দিনে যা অনলাইনে ত্রিভুজ কেন্দ্রের বিশ্বকোষ (Encyclopedia of Triangle Centers) নামে প্রকাশিত। তালিকাটিতে এ পর্যন্ত ৩৪১৯৬ টি ত্রিভুজ-কেন্দ্রের বিবরণ রয়েছে এবং তালিকাটি ক্রমশ বর্ধমান।faculty.evansville.edu  কাজ  Geometry in Action: A Discovery Approach Using The Geometer's Sketchpad (জ্যামিতি নিয়ে)  Solos For... (এই সিরিজের বেশ কয়েকটি সংখ্যক গ্রন্থ রয়েছে যেগুলো বিভিন্ন দেশ বা অঞ্চলের একক সুরের উপর রচিত। যেমন— Solos for Flute Collection 5: American Melodies After 1865)  Duets for Flutes or Recorders (সঙ্গীত নিয়ে)  কিম্বার্লিং এর সোনালি ত্রিভুজ thumb|260px| একটি চরম সমদ্বিবাহু ত্রিভুজ যার কোণগুলো সোনালি অনুপাতের (Φ:1) বৈশিষ্ট্যযুক্ত।  রবার্ট সি. শান সোনালি অনুপাতের বাহু যুক্ত  ত্রিভূজকে "সোনালি ত্রিভুজ" হিসেবে সংজ্ঞায়িত করেছেন। কিম্বার্লিং এক্ষেত্রে সোনালি অনুপাতের বাহুর পাশাপাশি সোনালি অনুপাতের কোণের ধারণাকে অন্তর্ভুক্ত করার মাধ্যমে সোনালি ত্রিভুজের সংজ্ঞাটিকে বিবর্ধিত করেছেন।Clark Kimberling. "A New Kind of Golden Triangle". In Applications of Fibonacci Numbers: Proceedings of the Fourth International Conference on Fibonacci Numbers and Their Applications, Wake Forest University (edited by G. E. Bergum, A. N. Philippou, and A. F. Horadam). Dordrecht, Netherlands: Kluwer, pp. 171–176, 1991. অর্থাৎ কিম্বার্লিং "দ্বিগুণ সোনালি ত্রিভুজের" একটি ধারণার বর্ণনা দিয়েছেন যেখানে ত্রিভুজটির দুটি বাহু সোনালি অনুপাত যুক্ত এবং একই সাথে এর দুটি কোণও সোনালি অনুপাত যুক্ত।  তথ্যসূত্র  Clark Kimberling Professor of Mathematics, University of Evansville, 1800; Lincoln Avenue, Evansville, IN 47722  বহিঃসংযোগ   Encyclopedia of Triangle Centers  বিষয়শ্রেণী:১৯৪২-এ জন্ম বিষয়শ্রেণী:জীবিত ব্যক্তি বিষয়শ্রেণী:গণিতবিদ বিষয়শ্রেণী:সঙ্গীতজ্ঞ বিষয়শ্রেণী:২০শ শতাব্দীর মার্কিন গণিতবিদ বিষয়শ্রেণী:২১শ শতাব্দীর মার্কিন গণিতবিদ বিষয়শ্রেণী:ইলিনয় ইনস্টিটিউট অব টেকনোলজির প্রাক্তন শিক্ষার্থী
thumb|র্বা-লো-ত্সা-বা-র্দো-র্জে-গ্রাগ্স র্বা-লো-ত্সা-বা-র্দো-র্জে-গ্রাগ্স () (১০১৬-?১১২৮) তিব্বতের বজ্রকীলয় সাধনপদ্ধতির একজন বৌদ্ধসাধক ছিলেন। তিনি প্রায় তেরোজন তিব্বতী বৌদ্ধ পন্ডিতকে হত্যা করেছিলেন।  জন্ম ও শিক্ষা র্বা-লো-ত্সা-বা-র্দো-র্জে-গ্রাগ্স ১০১৬ খ্রিষ্টাব্দে তিব্বতের স্নাং-য়ুল () নামক স্থানে জন্মগ্রহণ করেন। তার পিতার নাম ছিল র্বা-স্তোন-দ্কোন-ম্ছোগ-র্দো-র্জে () এবং মাতার নাম ছিল র্দো-র্জে-দ্পাল-'দ্জোম ()। তার পিতা র্ন্যিং-মা ধর্মসম্প্রদায়ের হেরুকা ও বজ্রকীলয় সাধনপদ্ধতির ধারক ছিলেন, যা তিনি তার পুত্রকে দান করেন। র্বা-লো-ত্সা-বা-র্দো-র্জে-গ্রাগ্স ১০৭৬ খ্রিষ্টাব্দে গুজ রাজ্যে অনুষ্ঠিত ধর্ম মহাসম্মেলনে যোগ দেন। এরপর তিনি গ্ন্যান-লো-ত্সা-বা-দার-মা-গ্রাগ্স () এবং র্ঙ্গোগ-লো-ত্সা-বা-ল্দান-শেস-রাব নামক দুইজন তিব্বতী অনুবাদকের সাথে ভারত যাত্রা করেন। ভারতে তিনি ভারো ছাকদুম নামক এক পন্ডিতের নিকট বজ্রভৈরব ও বজ্রবরাহী সাধন পদ্ধতি এবং মহাকরুণা নামক এক পন্ডিতের নিকট চক্রসম্বর ও নমসঙ্গীতি সমবন্ধে শিক্ষালাভ করেন।  হত্যাকাণ্ড এরপর তিনি তিব্বতে ফিরে এসে বিভিন্ন সম্পত্তিগত ঝামেলা এবং বিভিন্ন বৌদ্ধগুরুদের সঙ্গে বিবাদে জড়িয়ে পড়েন। এই রকম এক বিবাদে তিনি লাং-লাব-ব্যাং-ছুব-র্দো-র্জে () নামক এক বজ্রকীলয় পদ্ধতির সাধককে হত্যা করেন। তিনি তেরোজন বৌদ্ধ সন্ন্যাসীকে হত্যা করেছিলেন বলে মনে করা হয়। এদের মধ্যে চক্রসম্বর সম্বরোদয় তন্ত্র গ্রন্থের অনুবাদক র্গ্যুস-স্মোন-লাম-গ্রাগ্স-পা (), গুহ্যসমাজ গ্রন্থের অনুবাদক 'গোস-লো-ত্সা-বা-খুগ-পা-ল্হাস-ব্র্ত্সেস () এবং মার-পা-ছোস-ক্যি-ব্লো-গ্রোসের পুত্র দার-মা-ম্দো-স্দে () ছিলেন অন্যতম।   তথ্যসূত্র    আরো পড়ুন  Davidson, Ronald. 2005. Tibetan Renaissance. New York: Columbia University Press, pp. 129–141. Decleer, Hubert. 1992. "The Melodious Drumsound All-Pervading: Sacred Biography of Rwa Lotsāwa: about early Lotsāwa rNam thar and Chos Byung". In Tibetan Studies: Proceedings of the 5th Seminar of the International Association for Tibetan Studies, Narita 1989, edited by Ihara Shoren and Yamaguchi Zuiho. Narita: Naritasan Shinshoji, pp. 13–28. Decleer, Hubert. 1994-5. "Bajracharya Transmission in XIth Century Chobar: Bharo Maimhand''s main disciple Vajrakirti, the translator from Rwa." Buddhist Himalaya: Journal of Nāgārjuna Institute of Exact Methods, vol. 6, no. 1&2, pp. 1–17. Dudjom Rinpoche. 2002. The Nyingma School of Tibetan Buddhism. Gyurme Dorje and Matthew Kapstein, trans. Boston: Wisdom, pp. 713–714. Roerich, George, trans. 1996. The Blue Annals. 2nd ed. Delhi: Motilal Banarsidas, pp. 374–380.  বিষয়শ্রেণী:১০১৬-এ জন্ম বিষয়শ্রেণী:১১২৮-এ মৃত্যু
একই নামের অন্যান্য ব্যক্তিবর্গের জন্য দেখুন আবদুল গফুর (দ্ব্যর্থতা নিরসন)।  আবদুল গফুর (জন্ম: ১৯৫১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। "তোমাদের এ ঋণ শোধ হবে না", দৈনিক প্রথম আলো, তারিখ: ২৭-০৪-২০১১   জন্ম ও শিক্ষাজীবন  আবদুল গফুরের বাড়ি  গোপালগঞ্জ জেলার  কাশিয়ানী উপজেলার রাজপাট গ্রামের পশ্চিম পাড়ায়। তার বাবার নাম হাতেম মোল্লা এবং মায়ের নাম সাজু খাতুন। আবদুল গফুরের স্ত্রীর নাম মমতাজ বেগম। তার তিন ছেলে, তিন মেয়ে।    কর্মজীবন  আবদুল গফুর পাকিস্তানি সেনাবাহিনীর প্রথম ইস্ট বেঙ্গল রেজিমেন্টে হাবিলদার পদে কর্মরত ছিলেন। এই রেজিমেন্টের অবস্থান ছিল যশোর সেনানিবাসে। ফেব্রুয়ারি মাসের মাঝামাঝি এই রেজিমেন্টকে পাকিস্তানের শিয়ালকোটে বদলি করা হয়। সে কারণে তাদের বেশির ভাগ ছুটিতে এবং বাকিরা যশোরের চৌগাছায় শীতকালীন প্রশিক্ষণে ছিলেন।   মুক্তিযুদ্ধে ভূমিকা  আবদুল গফুরও তখন প্রশিক্ষণরত। মুক্তিযুদ্ধ শুরু হলে প্রশিক্ষণরতদের সেনা-নিবাসে ফিরে আসার নির্দেশ দেওয়া হয়। ২৯ মার্চ গভীর রাতে তারা সেনানিবাসে ফেরত আসেন। পরদিন পাকিস্তানি সেনাবাহিনীর ২৫ বালুচ ও ২২ এফএফ রেজিমেন্ট তাদের আক্রমণ করে। তখন তারা তাদের প্রতিরোধের চেষ্টা করে ব্যর্থ হন। এরপর তারা সেনানিবাস থেকে বের হয়ে চৌগাছায় একত্র হন এবং ক্যাপ্টেন হাফিজের নেতৃত্বে মুক্তিযুদ্ধে যোগ দেন। পরে তারা ভারতে যান। ভারতে পুনর্গঠিত হওয়ার পর আবদুল গফুর প্রথম যুদ্ধ করেন জামালপুর জেলার  বকশীগঞ্জ উপজেলার কামালপুরে। ৩০-৩১ জুলাইয়ে এই যুদ্ধ সংঘটিত হয়। এরপর তারা সিলেট এলাকায় চলে আসেন। তিনি সিলেট এলাকায় ইস্ট বেঙ্গল রেজিমেন্টের ব্রাভো কোম্পানির অধীনে আটগ্রাম, কানাইঘাট ও এমসি কলেজসহ আরও কয়েকটি স্থানে পাকিস্তানি সেনাবাহিনীর বিরুদ্ধে যুদ্ধ করেন। সম্মুখযুদ্ধে আবদুল গফুর যথেষ্ট সাহসিকতার পরিচয় দেন। ১৯৭১ সালের ২১ নভেম্বর সিলেটের চারগ্রামে পাকিস্তানি বাহিনীর সঙ্গে মুক্তিবাহিনীর এক ভয়াবহ যুদ্ধ হয়। আবদুল গফুর এই যুদ্ধে অংশ নেন। মুক্তিবাহিনীর স্বতন্ত্র ব্রিগেড জেড ফোর্সের অধীন প্রথম ইস্ট বেঙ্গল রেজিমেন্টের ব্রাভো কোম্পানি আটগ্রাম-চারঘাট-সিলেট অক্ষ ধরে চূড়ান্ত অভিযান শুরু করলে সেদিন চারগ্রামে এই যুদ্ধ সংঘটিত হয়। ব্রাভো কোম্পানির মুক্তিযোদ্ধারা একপর্যায়ে পাকিস্তানি বাহিনীর তুমুল গোলাগুলি উপেক্ষা করে তাদের সেখানকার ঘাঁটির ভেতর ঢুকে পড়েন এবং ২০ জন পাকিস্তানি সেনাকে তারা বন্দী করেন। পাকিস্তানি বাহিনীর বাকি সেনারা পালিয়ে যায়। যুদ্ধে মুক্তিবাহিনীর পাঁচজন আহত হন। আটগ্রাম যুদ্ধে আবদুল গফুর চরম সাহসিকতা প্রদর্শন করেন।    পুরস্কার ও সম্মাননা   বীর প্রতীক   তথ্যসূত্র    বহিঃসংযোগ   বিষয়শ্রেণী:বীর প্রতীক বিষয়শ্রেণী:১৯৫১-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
ব্ল্যাক লেভেল () ভ্যালেন্টিন ভাস্যানোভিচ পরিচালিত ২০১৭ সালের ইউক্রেনীয় নাট্যধর্মী চলচ্চিত্র। চলচ্চিত্রটি ৯০তম একাডেমি অ্যাওয়ার্ডে সেরা বিদেশী ভাষার চলচ্চিত্রের জন্য ইউক্রেনীয় চলচ্চিত্র হিসাবে নির্বাচিত হয়েছিল, কিন্তু এটি মনোনীত হয়নি।    পটভূমি  কোস্ট্যা, একজন ৫০ বছর বয়সী বিবাহের ফটোগ্রাফার। তার বাবা স্ট্রোকে পক্ষাঘাতগ্রস্ত হওয়ার পরে এবং তার বান্ধবী তাকে ছেড়ে চলে যাওয়ার পরে মধ্যজীবনের সংকট অনুভব করেন।   অভিনয় শিল্পীদল    কোস্ট্যা চরিত্রে কোস্ত্যন্তিন মোখনাচ  কাটিয়া চরিত্রে কাটেরিনা মোলচানোভা।   আরোও  দেখুন    শ্রেষ্ঠ আন্তর্জাতিক পূর্ণদৈর্ঘ্য চলচ্চিত্র বিভাগে একাডেমি পুরস্কার   তথ্যসূত্র    বহিঃসংযোগ      বিষয়শ্রেণী:২০১৭-এর চলচ্চিত্র বিষয়শ্রেণী:ইউক্রেনীয় চলচ্চিত্র বিষয়শ্রেণী:ইউক্রেনীয় ভাষার চলচ্চিত্র
thumb|শিমলা থেকে কিন্নর জেলা যাওয়ার পথের নকশা thumb|ভারতের, হিমাচল প্রদেশের, কল্পা গ্রাম থেকে,হিমালয় পর্বতমালায় সারং পর্বত  কিন্নর কৈলাশ (স্থানীয় নাম কিন্নের কৈলাশ) ভারতের হিমাচল প্রদেশ রাজ্যের একটি পর্বত। কিন্নর কৈলাশের উচ্চতা ৬০৫০ মিটার।এই পর্বতটি হিন্দু এবং বৌদ্ধ উভয় কিন্নরবাসীর দ্বারা পবিত্র হিসেবে গণ্য করা হয়। এই পর্বতটিকে  মাঝে মাঝে তিব্বতের  কৈলাশ পর্বতের সাথে গুলিয়ে ফেলা হয়।কিন্নর কৈলাশ বিন্যাস দক্ষিণে কিন্নর জেলার সীমানা তৈরী করে এবং এতে কিন্নর কৈলাশ (উচ্চতা- ৬০৫০মিটার) এবং জোরকানদেন (উচ্চতা-৬৪৭৩মিটার)পর্বত বিস্তৃত রয়েছে।  যে গিরিবর্ত্মটি  প্রবেশযোগ্য, তা হল ৫৩০০মিটার উচ্চতায় চারাং লা(গিরিবর্ত্ম)  এটি হিমাচল প্রদেশের অন্যতম কঠিন ট্রেক।  কিন্নর কৈলাশ পর্বত(৬০৫০মিটার),এটি একটি বিশাল একশিলা স্তম্ভ "একটি শিবলিঙ্গ বর্ণনার অনুরূপ এবং দিনের বিভিন্ন সময় হিসাবে রঙ পরিবর্তন করে। একটি ৭৯ ফুট উল্লম্ব শিলা গঠন, যা শিবের প্রতিনিধিত্বের জন্য, ধর্মীয় তাৎপর্য বহন করে এবং এই অঞ্চলে প্রাধান্য পায়।এটি শিবের পৌরাণিক জগতের বাসস্থানের একটি।   কিংবদন্তি  কিংবদন্তি অনুযায়ী, এই মন্দির ভস্মাসুরের সময় থেকে রয়েছে, মারাত্মক প্রায়শ্চিত্তের পর এই অসুর (দৈত্য) দেবতা শিবের নিকট থেকে বর লাভ করেছিল যে, 'সে যদি কোনো ব্যক্তির মাথা স্পর্শ করে তবে তা তৎক্ষণাত ভস্ম বা ছাইয়ে পরিণত হবে'; যেহেতু অসুর পার্বতীকে অধিকার করতে চাচ্ছিলো তাই সে এই বর প্রাপ্তির পর শিবকে ভস্মে পরিণত করতে চেষ্টা করল। শিব অবস্থান পরিবর্তন করে লুকিয়ে থাকছিলেন; অবশেষে তিনি কিন্নর কৈলাশে আসেন ও কিছুসময় ধ্যানের জন্য এখানে থাকেন। এসময় ঘটনাক্রমে ভগবান বিষ্ণু অসুরকে হত্যা করার জন্য তাকে সাহায্য করেন। বিষ্ণু একজন নারী হিসেবে অসুরকে দেখা দেন এবং তাকে তার নিজের মাথায় হাত রাখতে বাধ্য করেন ফলশ্রুতিতে ভস্মাসুরের মৃত্যু হয়।   চিত্রশালা    তথ্যসূত্র   Kinner Kailash Trek, http://www.himalayanfrontiers.com/english/activities/d/trekking-1/kinner-kailash-parikrama-spiritual-tour-34.html   বিষয়শ্রেণী:হিমাচল প্রদেশের পর্বত  বিষয়শ্রেণী:ভারতের শিব মন্দির
ঋতু গুহ (২৪ মার্চ, ১৯৩৭- ২৪ ডিসেম্বর, ২০১১)Ritu Guha passes away একজন ভারতীয় বাঙালি রবীন্দ্র সঙ্গীত শিল্পী।অঞ্জলি বসু সম্পাদিত, সংসদ বাঙালি চরিতাভিধান, দ্বিতীয় খণ্ড, সাহিত্য সংসদ, কলকাতা, জানুয়ারি ২০১৯ পৃষ্ঠা ৭২,  ইনি বিখ্যাত সাহিত্যিক বুদ্ধদেব গুহর স্ত্রী।   জীবন  ১৯৩৭ সালে কলকাতার বালিগঞ্জ প্লেসে ঋতু গুহ জন্মগ্রহণ করেছিলেন। তার পিতার নাম ছিল নির্মলচন্দ্র গুহঠাকুরতা। ঋতু গুহ বিশিষ্ট রবীন্দ্রসংগীত শিক্ষক তথা দক্ষিণী সংগীতবিদ্যালয়ের প্রতিষ্ঠাতা শুভ গুহঠাকুরতার ভ্রাতুষ্পুত্রী।সঙ্গীত শিল্পী ঋতু গুহ প্রয়াত খুব অল্প বয়সেই তিনি গান গাওয়া শুরু করেন। ১৯৪১ সালে গীতবিতান সংগীতবিদ্যালয় ও পরে ১৯৪৮ সালে দক্ষিণীতে যোগ দেন। ১৯৫৬ সালে তিনি দক্ষিণী থেকেই স্নাতক হন। দক্ষিণীতে তিনি শুভ গুহঠাকুরতা, সুনীল রায় প্রমুখ বিশিষ্ট শিক্ষকদের কাছে গান শেখেন। ১৯৬১ সালে রবীন্দ্র-জন্মশতবর্ষ উপলক্ষে তার প্রথম অ্যালবামটি প্রকাশিত হয়। ১৯৬২ সালের ১৯শে ফেব্রুয়ারি বিশিষ্ট সাহিত্যিক বুদ্ধদেব গুহকে বিবাহ করেন। তাদের দুই কন্যা বর্তমান। ঋতু গুহের একাধিক অ্যালবাম বেরিয়েছে। তিনি দেশে ও দেশের বাইরেও একাধিক স্থানে গান গেয়েছেন। অসুস্থতার কারণে জীবনের শেষ বছরগুলিতে তিনি সংগীতজগৎ থেকে দূরে ছিলেন।   গান  ঋতু গুহ প্রধানত রবীন্দ্রসংগীত শিল্পী হলেও শাস্ত্রীয় সংগীত, টপ্পা ও অতুলপ্রসাদী গানে তার স্বচ্ছন্দ বিচরণ ছিল। তার গাওয়া রবীন্দ্রসংগীতগুলোর মধ্যে বিশেষ জনপ্রিয়তা পায় 'এ কী লাবণ্যে পূর্ণ প্রাণ, প্রাণেশ হে' গানটি। রবীন্দ্রনাথের পূজা পর্যায়ের গান, বিশেষত ধ্রুপদাঙ্গ ও ভাঙা গান ছিল তার বিশেষত্ব। কণিকা বন্দ্যোপাধ্যায়, সুচিত্রা মিত্র, শান্তিদেব ঘোষ, সত্যজিৎ রায় প্রমুখেরা ছিলেন তার গুণমুগ্ধ। বুদ্ধদেব গুহ তাদের সম্পর্কের কথা ধরে রেখেছিলেন তার খেলা যখন উপন্যাসে।   ডিস্কোগ্রাফি   কমপ্যাক্ট ডিস্ক  নিচের ডিস্কগুলিতে তার ১৯৬০-১৯৮০-এর দশকে রেকর্ড-করা গানগুলি সংকলিত হয়েছে।  বাসন্তী হে ভুবনমোহিনী (১৯৯৮)  আপন ভিতর হতে (২০০৫)  ত্রিধারা (২০১০)   পাদটীকা   বিষয়শ্রেণী:রবীন্দ্রসঙ্গীত শিল্পী বিষয়শ্রেণী:বাঙালি সঙ্গীতশিল্পী বিষয়শ্রেণী:১৯৩৭-এ জন্ম বিষয়শ্রেণী:২০১১-এ মৃত্যু বিষয়শ্রেণী:কলকাতার ব্যক্তি বিষয়শ্রেণী:ভারতীয় সঙ্গীতশিল্পী বিষয়শ্রেণী:পশ্চিমবঙ্গের কণ্ঠশিল্পী
বেগুন () ভারতের রাজস্থান রাজ্যের চিত্তৌরগড় জেলার একটি শহর ও পৌরসভা এলাকা।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৪১২ মিটার (১৩৫১ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে বেগুন শহরের জনসংখ্যা হল ১৯,৩৩৩ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৬৪%। পুরুষদের মধ্যে সাক্ষরতার হার ৭৫% এবং নারীদের মধ্যে এই হার ৫১%। সারা ভারতের সাক্ষরতার হার ৫৯.৫%, তার চাইতে বেগুন এর সাক্ষরতার হার বেশি।  এই শহরের জনসংখ্যার ১৬% হল ৬ বছর বা তার কম বয়সী।   তথ্যসূত্র   বিষয়শ্রেণী:রাজস্থানের শহর ও নগর
জন ফ্ল্যামস্টিড (১৯ আগস্ট ১৬৪৬ – ৩১ ডিসেম্বর ১৭১৯) ছিলেন একজন ইংরেজ জ্যোতির্বিজ্ঞানী এবং প্রথম রয়েল জ্যোতির্বিজ্ঞানী। তিনি গ্রিনিচ মানমন্দিরের প্রতিষ্ঠাতা।    জীবনী  জন ফ্ল্যামস্টিড ইংল্যান্ডের ডার্বিশায়ারে জন্মগ্রহণ করেন। ১৬৬৫ সালের অগাস্টে তিনি জ্যোতির্বিজ্ঞানের উপর প্রথম গবেষণাপত্র রচনা করেন। Birks, John L. (1999) John Flamsteed, the first Astronomer Royal. London, Avon Books.    বৈজ্ঞানিক কাজ    সম্মাননা  ফেলো অব দ্য রয়েল সোসাইটি, ১৬৭৬    তথ্যসূত্র    বহিঃসংযোগ   Online catalogue of Flamsteed's working and personal papers (part of the Royal Greenwich Observatory Archives held at Cambridge University Library)  John Flamsteed Biography (SEDS)   Rare book collection at the Vienna Institute of Astronomy  Flamsteed in the 1911 Encyclopaedia Britannica  Flamsteed biography  Flamsteed's 1729 Atlas Coelestis  scanned book, Linda Hall Library.  Atlas coelestis, Londra Edizione del 1753 da www.atlascoelestis.com  Atlas coelestis, Londra Edizione del 1753 colorata a mano da www.atlascoelestis.com  বিষয়শ্রেণী:জ্যোতির্বিজ্ঞানী বিষয়শ্রেণী:১৬৪৬-এ জন্ম বিষয়শ্রেণী:১৭১৯-এ মৃত্যু বিষয়শ্রেণী:ব্রিটিশ জ্যোতির্বিজ্ঞানী বিষয়শ্রেণী:রয়েল সোসাইটির সভ্য
সংরক্ষণ। -- যুদ্ধমন্ত্রী আলাপ ১৮:২৭, ১৬ মার্চ ২০১৪ (ইউটিসি) আবদুল হাই মাশরেকী   ([&action=delete}} delete]) – (View AfD)(লগ দেখুন) উল্লেখোগ্যতা নেই। সম্ভবত এই জীবনী অপ্রয়োজনীয়। মহীন রীয়াদ (আলাপ) ১৭:৪১, ৮ মার্চ ২০১৪ (ইউটিসি) একমত নই। নেটে সার্চ করে বিভিন্ন জাতীয় দৈনিকে তার সম্পর্কে লেখা পেয়েছি যা অবশ্যেই উল্লেখযোগ্য। সরকারি সাইটেও রয়েছে। -- যুদ্ধমন্ত্রী আলাপ ১৯:১৬, ৯ মার্চ ২০১৪ (ইউটিসি)   Ibrahim Husain Meraj (আলাপ) ০২:০৭, ১৪ মার্চ ২০১৪ (ইউটিসি)
thumb|right|টি২ ব্যাক্টেরিওফাজ  টি২ ব্যাক্টেরিওফাজের ফায্ একটি গ্রিক শব্দ-যার অর্থ ভক্ষণ করা। প্রকৃতপক্ষে ফায্ হলো ঐসব ভাইরাস যারা জীবদেহে অবস্থিত রোগ সৃষ্টিকারী ব্যাকটেরিয়াকে ধ্বংস করে। যেহেতু এরা ব্যাকটেরিয়াকে ধ্বংস করে এ জন্য এদের ব্যাকটেরিওফায্ নামেও অভিহিত করা হয়।   টি২ ব্যাকটেরিওফায্ একটি সর্বাধিক পরিচিত ভাইরাস। টি২ ব্যাকটেরিওফায-এর দৈহিক গঠন অনেকটা ব্যাঙাচির মতো। এর দেহকে প্রধানত দুটি অংশে ভাগ করা যায়। যথা- মাথা এবং লেজ।   মাথা  টি২ ব্যাকটেরিওফায-এর মাথাটি স্ফীত এবং ষড়ভুজাকৃতির প্রিজমের ন্যায় এবং প্রোটিন অনু দিয়ে তৈরি। দৈর্ঘ্য প্রায় ৯৫-nm এবং প্রস্থ ৬৫nm। থলি আকৃতির এ স্ফীত অংশের ভেতরে রিং আকৃতির দ্বি-সূত্রক একটি DNA অনু প্যাঁচানো থাকে।৬০,০০০ জোড়া নিউক্লিয়োটাইড দিয়ে এই DNA গঠিত।DNA এর দৈর্ঘ্য 50 মাইক্রোমিটার।ক্যাপসোমিয়ারের সংখ্যা ২০০০ টি।এতে প্রায় ১৫০ টি জিন থাকে ।মাথার অধিকাংশ স্থান এ ফাঁপা বলে মনে হয় ।T২ ফাযের DNA দ্বিসূত্রক এবং মোট ওজনের ৫০ ভাগ এরফানুল।   লেজ  টি২ ফায্ এর মাথার নিচে একটি লেজ থাকে যা ফাঁপা নলের মতো। এর দৈর্ঘ্য প্রায় ১০০মিলি মাইক্রন এবং ব্যাস প্রায় ২৫মিলি মাইক্রন। লেজ ও মাথার সংযোগস্থলে একটি পাতলা চাকতির মত গঠন(কলার)  বিদ্যমান। কলারের ঠিক নিচে ক্ষুদ্র অঞ্চলটির নাম গ্রীবা। অনেকের মতে, লেজের দৃঢ় আবরণের ভিতর একটি সংকোচনশীল প্রোটিন থাকে যাতে লাইসোজোম বিদ্যমান। লেজের নিচের প্রান্তে প্রশস্ত বেস প্লেট এবং যার চার পাশে ৬টি সরু, লম্বা স্পর্শক তন্তু ও কাঁটার ন্যায় স্পাইক থাকে। এর সাহায্যে এরা পোষক ব্যাকটেরিয়াকে আক্রমণ করে। প্রতিটি স্পর্শক তন্তুর দৈর্ঘ্য ১৩০ মিলি মাইক্রন এবং প্রস্থ মাত্র ২ মিলি মাইক্রন ।   তথ্যসূত্র   বিষয়শ্রেণী:Caudovirales বিষয়শ্রেণী:Bacteriophages
খানাপুর () ভারতের কর্ণাটক রাজ্যের বেলগাভি জেলার একটি পঞ্চায়েত-শাসিত শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৬৪৯ মিটার (২১২৯ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে খানাপুর শহরের জনসংখ্যা হল ১৬,৫৬৩ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৭৪%। পুরুষদের মধ্যে সাক্ষরতার হার ৮১% এবং নারীদের মধ্যে এই হার ৬৮%। সারা ভারতের সাক্ষরতার হার ৫৯.৫%, তার চাইতে খানাপুর এর সাক্ষরতার হার বেশি।  এই শহরের জনসংখ্যার ১২% হল ৬ বছর বা তার কম বয়সী।   তথ্যসূত্র   বিষয়শ্রেণী:কর্ণাটকের শহর
মাহা আল মুনিফ (আরবি: مها المنيف, জন্ম ১৯৮১) হলেন একজন সৌদি আরবের নাগরিক যিনি একজন শিশুরোগ বিশেষজ্ঞ ও দেশটির জাতীয় পরিবার সুরক্ষা কর্মসূচির এক্সিকিউটিভ ডিরেক্টর। ২০১৪ সালে তাকে আন্তর্জাতিক সাহসী নারী পুরস্কার প্রদান করেছিল মার্কিন পররাষ্ট্র দফতর।  জীবনী মাহা আল মুনিফ ১৯৬০ সালে সৌদি আরবে জন্মগ্রহণ করেন, যে বছরে দেশটিতে নারীদের শিক্ষাগ্রহণের অধিকার দেওয়া হয়। তিনি সৌদি আরবের স্কুল ও বিশ্ববিদ্যালয়ে পড়লেও তিনি যুক্তরাষ্ট্রে এক যুগেরও বেশি সময় কাজ করেছেন।audi receives International Women of Courage Award, Al Monitor, 2016, Retrieved 17 July 2016 দেশে ফিরে এসে তিনি দেশটিতে পারিবারিক সহিংসতা ও শিশু নির্যাতনের শিকার নারী ও শিশুদের নিয়ে কাজ শুরু করেন।  ২০০৫ সালে দেশটিতে জাতীয় পরিবার সুরক্ষা কর্মসূচি প্রতিষ্ঠিত হয়। জাতীয় পরিবার সুরক্ষা কর্মসূচি পারিবারিক সহিংসতা ও শিশু নির্যাতনের শিকার মানুষদের নিয়ে কাজ করে থাকে।  মাহা আল মুনিফ ২০০৯ সাল থেকে ২০১৩ সাল পর্যন্ত দেশটির শুরা কাউন্সিলের সাথে যুক্ত ছিলেন। তিনি এবং জাতীয় পরিবার সুরক্ষা কর্মসূচি দেশটিতে পারিবারিক সহিংসতারোধী আইন প্রণয়নে অবদান রেখেছিল।  পুরস্কার thumb|left|মাহা আল মুনিফ বারাক ওবামার নিকট থেকে আন্তর্জাতিক সাহসী নারী পুরস্কার গ্রহণ করছেন মাহা আল মুনিফ ২০১৪ সালে আন্তর্জাতিক সাহসী নারী পুরস্কার লাভ করেন। তিনি পুরস্কার প্রদান অনুষ্ঠানে উপস্থিত ছিলেন না। পরবর্তী সময়ে তৎকালীন মার্কিন রাষ্ট্রপতি বারাক ওবামা ২০১৬ সালের মার্চ মাসে এক রাষ্ট্রীয় সফরে সৌদি আরবে গেলে তিনি তার নিকট থেকে আন্তর্জাতিক সাহসী নারী পুরস্কার গ্রহণ করেন।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:আন্তর্জাতিক সাহসী নারী পুরস্কার প্রাপক বিষয়শ্রেণী:সাহসিকতা পুরস্কার বিষয়শ্রেণী:১৯৬০-এ জন্ম বিষয়শ্রেণী:সৌদি নারী অধিকারকর্মী বিষয়শ্রেণী:শিশু অধিকার কর্মী
নেপালি একটি বিশেষণ যা নেপালের জনগণকে বোঝায়। নেপালি জাতীয়তা আইন অনুসারে নেপালের নাগরিকরা নেপালি। নেপালের সংবিধান অনুযায়ী, নাগরিক অধিকার রয়েছে এমন সব মানুষই নেপালের নাগরিক। নেপালিরা নেপালি জাতীয়তা আইনের অধীনে নেপালের নাগরিক। নেপালি শব্দটি সাধারণত জাতীয়তাকে বোঝায়, অর্থাৎ নেপালের নাগরিকত্বপ্রাপ্ত ব্যক্তিদের জন্য, অন্যদিকে নেপালি নাগরিকত্ব ছাড়াই কিন্তু নেপালের শিকড় সহ লোকেরা নেপালি-ভাষাভাষী বিদেশী হিসাবে উল্লেখ করা হয় যারা নেপালি বা অন্য ১২৮ টি নেপালি ভাষার যে কোনও একটি ভাষাভাষী কিন্তু এখন বিদেশী নাগরিক বা বিদেশী জাতীয়তা বহনকারী পাসপোর্ট এবং বিদেশী জাতির নাগরিকত্ব। এটি সাধারণত অ-নাগরিক বাসিন্দা, দ্বৈত নাগরিক এবং প্রবাসীদের উল্লেখ করতেও ব্যবহৃত হয় না।  নেপাল একটি বহুসংস্কৃতির এবং বহুজাতিক দেশ। বাগমতী প্রদেশটি সবচেয়ে ঘনবসতিপূর্ণ, এখানে নেপালের জনসংখ্যার প্রায় ২০.৯৭ শতাংশ মানুষ রয়ছে৷   তথ্যসূত্র   বিষয়শ্রেণী:দক্ষিণ এশীয় জনগোষ্ঠী বিষয়শ্রেণী:নেপালি ব্যক্তি বিষয়শ্রেণী:নেপালের জাতিগোষ্ঠী
মাসারু ইমোতো একজন জাপানি ব্যবসায়ী, লেখক এবং ছদ্মবিজ্ঞানী যিনি দাবি করেছিলেন যে মানুষের চেতনা জলের আণবিক গঠনকে প্রভাবিত করতে পারে। তার ২০০৪ সালে লেখা বই দ্য হিডেন মেসেজেস ইন ওয়াটার এটি নিউইয়র্ক টাইমসে বেস্ট সেলার ছিল। তার অনুমান বছরের পর বছর ধরে বিকশিত হয়েছে, এবং তার প্রাথমিক কাজটি ছদ্মবিজ্ঞানী অনুমানের চারপাশে আবর্তিত হয়েছিল যে জল ইতিবাচক চিন্তাভাবনা এবং শব্দগুলিতে প্রতিক্রিয়া জানাতে পারে এবং দূষিত জল প্রার্থনা এবং ইতিবাচক দৃশ্যায়নের মাধ্যমে পরিষ্কার করা যেতে পারে।  ১৯৯৯ সাল থেকে ইমোটো ' মেসেজেস ফ্রম ওয়াটার ' শিরোনামে একটি কাজের বেশ কয়েকটি খণ্ড প্রকাশ করেছেন যার মধ্যে বরফের স্ফটিকের ছবি এবং 30 দিনের পরীক্ষায় ' রাইজ ইন ওয়াটার ' - এর মতো পরীক্ষাগুলি রয়েছে ।   তথ্যসূত্র   বিষয়শ্রেণী:১৯৪৩-এ জন্ম বিষয়শ্রেণী:২০১৪-এ মৃত্যু বিষয়শ্রেণী:জাপানি লেখক বিষয়শ্রেণী:ইয়োকোহামার ব্যক্তি বিষয়শ্রেণী:জাপানি সক্রিয়কর্মৗ বিষয়শ্রেণী:নতুন যুগের লেখক বিষয়শ্রেণী:ছদ্ম বৈজ্ঞানিক পদার্থবিদ